From 1169a4a9be77c9913cee1ffbb1cbe87f99d9ee9c Mon Sep 17 00:00:00 2001
From: Jonas Smedegaard <dr@jones.dk>
Date: Wed, 28 May 2025 06:35:04 +0200
Subject: add articles bogaften  kvindemoede  lejrskole  pris  skov  stenhugger

---
 nummer6/lejrskole/_index.qmd | 27 +++++++++++++++++++++++++++
 1 file changed, 27 insertions(+)
 create mode 100644 nummer6/lejrskole/_index.qmd

(limited to 'nummer6/lejrskole/_index.qmd')

diff --git a/nummer6/lejrskole/_index.qmd b/nummer6/lejrskole/_index.qmd
new file mode 100644
index 0000000..61ee995
--- /dev/null
+++ b/nummer6/lejrskole/_index.qmd
@@ -0,0 +1,27 @@
+**Når Orø skole drager ud - Lejrskole i Helsingør**
+
+**Hvert 3. år tager hele Orø skole, 0.- 6. klasse, på lejrskole et sted i Danmark. Nogle af de indsamlede midler fra forældreforeningens loppemarked betaler opholdet. **
+
+Af Mie Delfs
+
+Danhostel Helsingør var denne gang rammen om lejrskolen. Stedet ligger ned til Øresund med den smukkeste sandstrand og Kronborg om styrbord. Hovedbygningen er en ældre herskabsvilla fra 1910, som gennem årene har gennemgået renovering og ombygning, så den nu kan huse elever fra hele landet.
+
+Vi ankom med toget, som var fyldt af spændte og forventningsfulde børn. Derefter skulle klasserne skulle ud på forskellige oplevelser. Nogle drog mod Kronborg, mens andre tog forbi Øresundsakvariets lille, men særegne samling af hjemmehørende arter. Der kunne børnene studere de mange fisk, klappe en søstjerne, se fodring af de store torsk og ikke mindst købe en lille souvenir for deres medbragte lommepenge, som brændte så forfærdeligt i deres lommer. 
+
+Tilbage på vandrehjemmet blev børnene indlogeret på værelser med køjesenge. Stemningen var høj, og stedet skulle udforskes. Mens nogle indrettede værelserne med deres bamser og små natlamper, gik andre på stranden, spillede bordtennis eller løb over på fodboldbanen overfor. 
+
+Vejret var heldigvis med os, solen skinnede, og for mange var det svært at komme i seng efter aftensmaden, der den første aften stod på grøntsagslasagne. 
+
+Det var svært for flere at falde i søvn, men med sand mellem tæerne og smil på læberne faldt alle i søvn og fik en god nats søvn, inden dagen igen stod klar med solopgang over Øresund og et tæt program. 
+
+Efter morgenmaden tog 4.-6. klasserne til Museet for Søfart, 1.-3. klasse tog til Kronborg og 0. klasserne skulle til et forløb på Øresundsakvariet. 
+
+Alle fik store oplevelser med i rygsækken. Flere bemærkede for eksempel, at Kasematterne på Kronborg var noget mørkere og koldere, end de lige havde regnet med. Men til sidst fandt 1.-3. klasserne Holger Danske og fik historien af den dygtige rundviser, der kunne fortælle sagnet om Holger Danske og om en god fe, der havde skænket ham særlige evner. Undervejs sluttede skoleleder Stefan Wieghorst sig til og købte vaffelis til hele skolen. 
+
+Tilbage på vandrehjemmet skulle der skrives dagbog over dagens oplevelser, hvorefter menuen stod på salat, ovnkartofler og kylling. 
+
+På sidstedagen var alle mættede af oplevelser og indtryk. Gensynsglæden var derfor stor, da toget ramte Holbæk Station, og forældre kunne tage imod glade, trætte og snavsede børn, der alle havde en masse at fortælle. 
+
+Det særlige ved Orø skoles lejrtur er, at elever helt ned til 0. klasse er med. Det gør man ikke ret mange andre steder. Det andet særlige er, at forældrebetalingen er 0 kr. Loppemarkedet, som drives af forældrene og andre med tilknytning til skolen, betaler hele forældreandelen.
+
+Loppemarkedet blev i år afholdt på sportspladsen pinselørdag.
-- 
cgit v1.2.3

